A BIZOTTSÁG 793/2007/EK RENDELETE
(2007. július 5.)
a 659/2007/EK rendelettel megnyitott, az egyes alpesi és hegyi fajtájú bikákra, tehenekre és üszőkre vonatkozó vámkontingensek keretében a 2007. július 1-jétől2008. június 30-ig terjedő időszakra benyújtott kérelmekhez kapcsolódó behozatali jogok odaítéléséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1),
tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
mivel:
(1)
Az egyes alpesi és hegyi fajtájú, nem vágásra szánt bikákra, tehenekre és üszőkre vonatkozó behozatali vámkontingensek megnyitásáról és kezeléséről szóló, 2007. június 14-i 659/2007/EK rendelet (3) vámkontingenseket nyitott meg marha- és borjúhús-ágazatbeli termékek behozatala érdekében.
(2)
A 2007. július 1-jétől2008. június 30-ig terjedő időszakra a 09.4196 tételszámú vámkontingenshez kapcsolódó behozatali jogok tekintetében benyújtott kérelmek nagyobb mennyiségre vonatkoznak, mint ami rendelkezésre áll. Ezért indokolt a kérelmezett mennyiségekre alkalmazandó odaítélési együttható megállapításával meghatározni, hogy a behozatali jogok milyen mértékben ítélhetők oda,
ELFOGADTA EZT A RENDELETET:
1. cikk
A 659/2007/EK rendelet alapján a 2007. július 1-jétől2008. június 30-ig terjedő időszakra a 09.4196 tételszám alatt megnyitott kontingens keretében benyújtott, behozatali jog iránti kérelmekre 14,2857 %-os odaítélési együtthatót kell alkalmazni.
2. cikk
Ez a rendelet 2007. július 6-án lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. július 5-én.